Ju **keni bashkëpunuar me RrGK-në për të fuqizuar pjesëmarrjen e grave në politikë dhe procese vendimmarrëse. Kësaj radhe, para zgjedhjeve lokale, kemi parë kandidimin e disa personave me aftësi të kufizuara, duke përfshirë gratë. Si e shihni ju këtë gjë, si organizatë që vazhdimisht është përpjekur për përmirësimin e pozitës së këtyre personave në komunitet?**

RrGK i ka dhënë krahë OPDMK-së me përvojën e saj. Përmes projektit “Fuqizimi i pjesëmarrjes së grave në politikë” dhe mbështetjes konkrete nga BE-ja, gratë me aftësi të kufizuara kanë marrë guximin për të ngritur zërin e tyre. Pas krijimit të Grupit të Grave me Aftësi të Kufizuara (GGAK), OPDMK ka punuar në krijimin e strategjisë 5-vjeçare për gratë me aftësi të kufizuara në Kosovë dhe më në fund morën drejtimin e duhur për të realizuar të drejtat e tyre. Rezultati i vërtetë i avokimit të OPDMK-së u arrit kur nga GGAK doli një grua e re që do të kandidohet në garë për zgjedhjet lokale në tetor 2021.Kaltrina Zeqiri anëtare e GGAK nga Novo Bërda. Një grua e re me AK në politikë është mundësi e vërtetë për të adresuar nevojat e grave me aftësi të kufizuara tek institucionet dhe kështu të vijë deri tek zbatimi i ligjit në shoqërinë tonë. Kjo është një mundësi që një grua me AK të thotë publikisht në politikë atë me të cilën ballafaqohet çdo ditë dhe në këtë mënyrë të mbrojë të drejtat e grave, fëmijëve dhe personave me AK që janë të siguruar me ligj, por ato ligje nuk zbatohen. Shpresoj që të 8 personat, 4 prej të cilëve janë gra, të jenë të bashkuar dhe të jenë të dobishëm për komunitetin e tyre. Komuniteti me AK nuk është i vetëm dhe ka dallime në nuancat që do të thonë shumë për njerëzit me AK kur bëhet fjalë për nevojat e tyre. Mirëpo, për herë të parë në vitin 2021, ka aq shumë njerëz në politikë që mund të kontribuojnë për të gjitha komunitetet AK me zërin e tyre, sepse kjo mundësi mund të jetë mundësi e duhur për njerëzit me aftësi të kufizuara në Kosovë.

**Natyrisht, ende mbesin shumë barriera për t’u mposhtur deri në arritjen e përfaqësimit të barabartë në politikë. Mirëpo, do të doja mendimin tuaj, sa ka qenë e rëndësishme nisma “Fuqizimi i Pjesëmarrjes së Grave në Politikë” në përkrahjen dhe fuqizimin e grave me aftësi të kufizuara për të qenë pjesë e politikbërjes në vend?**

Pengesat kanë ekzistuar dhe do të ekzistojnë gjithmonë, si çdo gjë tjetër përreth nesh, dhe pengesat në jetën e njerëzve me AK do të jenë vazhdimisht në hap me kohën. Projekti i BE -së “Fuqizimi i Pjesëmarrjes së Grave në Politikë” ka ofruar mbështetje financiare, e cila ka një rëndësi të madhe kur bëhet fjalë për planet e mëdha për ndryshime në shoqëri.

Takimet e shpeshta me vajzat dhe gratë me aftësi të kufizuara i mundësuan atyre të ngrinin zërin për nevojat e tyre, gjë që nuk ishte kështu deri vonë. Këto takime gjithashtu mundësuan krijimin e grupit aktiv të grave me AK nga të gjitha rajonet e Kosovës. Gjithashtu, secili nga anëtarët e GGAK kontribuoi duke kërkuar kontakte të grave aktive në politikë dhe grave në pozitat udhëheqëse në institucionet, në komunat ku ata jetojnë dhe punojnë dhe kështu e lidhen OPDMK me to. OPDMK është nikoqire në rajonin e Prizrenit dhe pak më parë i ka realizuar të gjitha aktivitetet me shembullin e saj personal për anëtaret e tjera të GGAK. Të gjithë ata u përpoqën, me ndihmën tonë, të krijojnë kontakte me përfaqësuesit e tyre në rajon dhe në këtë mënyrë lehtësuan lobimin dhe avokimin për të drejtat e grave me aftësi të kufizuara në Kosovë. Në takimet e organizuara të anëtareve të GGAK me përfaqësuesit e institucioneve dhe Zyrtaret Barazinë Gjinore, OPDMK me lehtësi i ka paraqitur kërkesat e adresuara në mënyrë specifike të komunitetit tonë.

**Po ashtu, përmes trajnimeve për ngritje të kapaciteteve si dhe bashkëpunimit me Grupin e Grave me Aftësi të Kufizuara ju u keni qëndruar afër grave me aftësi të kufizuara dhe adresimit të nevojave të tyre. Çfarë aktivitete keni ndërmarrë me GGAK-në për fuqizimin e grave në politikë dhe vendimmarrje në kohët e fundit?**

OPDMK, në bashkëpunim me RrGK, ka pasur disa trajnime me anëtaret e GGAK. Të gjitha trajnimet që i organizuam ishin kërkesa të vajzave dhe grave me aftësi të kufizuara nga GGAK.

1. Trajnimi: “Ndikimi i pandemisë Covid-19 në shëndetin mendor të grave me aftësi të kufizuara”
2. Trajnimi: “Avokimi dhe lobimi për të drejtat e grave me aftësi të kufizuara”
3. Trajnimi: “Ndërtimi i kapaciteteve për gratë që duan të merren me politikë - në komunikimin me mediat”
4. Punëtoritë, Plani i aktiviteteve dhe Planet e Veprimit për çdo vit të zbatimit të projektit të BE-së.

**Për fund, të lutem ndaj/ndani një porosi me të gjithë votuesit lidhur me rëndësinë e votimit për gratë me aftësi të kufizuara në këto zgjedhje?**

Duke ditur se deri më tani nuk kemi arritur të realizojmë shumë të drejta të grave me aftësi të kufizuara as me ligjet ekzistuese, votimi për gratë me aftësi të kufizuara as në zgjedhjet lokale do të jetë mundësi e mirë për realizimin e të drejtave të njeriut të grave me aftësi të kufizuara në Kosovë dhe për ndryshime të mëdha në jetën e tyre tashmë të vështirë.

**BIBA**: *“Askush nuk mund të thotë më mirë se cilat janë kushtet më të mira për personat me aftësi të kufizuara, përpos vetë personit me aftësi të kufizuara, kështu që votoni për përfaqësuesit me aftësi të kufizuara sepse ‘Asgjë pa ne - për ne’.”*